CELEX: 31992R1739
Language: el
Date: 1992-06-30 00:00:00
Title: Κανονισμός (ΕΟΚ) αριθ. 1739/92 του Συμβουλίου της 30ής Ιουνίου 1992 για τον καθορισμό για την περίοδο εμπορίας 1992/93, των τιμών που εφαρμόζονται στον τομέα των σιτηρών

Avis juridique important

|

31992R1739

Κανονισμός (ΕΟΚ) αριθ. 1739/92 του Συμβουλίου της 30ής Ιουνίου 1992 για τον καθορισμό για την περίοδο εμπορίας 1992/93, των τιμών που εφαρμόζονται στον τομέα των σιτηρών  

Επίσημη Εφημερίδα αριθ. L 180 της 01/07/1992 σ. 0002 - 0003

ΚΑΝΟΝΙΣΜΟΣ (ΕΟΚ) αριθ. 1739/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για τον καθορισμό για την περίδο εμπορίας 1992/93, των τιμών που εφαρμόζονται στον τομέα σιτηρώνΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), και ιδίως το άρθρο 3 παράγραφος 5,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επιτροπής (4),  Εκτιμώντας:  ότι η πολιτική των αγορών και τιμών είναι το κύριο όργανο της κοινής γεωργικής πολιτικής- ότι, σε πολλές περιπτώσεις, τα πλεονάσματα δεν μπορούν να διατεθούν πλέον υπό κανονικές συνθήκες ούτε στις αγορές εξαγωγής ούτε στην εσωτερική αγορά- ότι, για να μειωθούν τα έξοδα του προϋπολογισμού που απορρέουν από τη διάθεση των πλεονασμάτων στις  αγορές των τρίτων χωρών και να ενθαρρυνθεί περισσότερο η κατανάλωση στην εσωτερική αγορά, θα πρέπει να συνεχιστεί η περιοριστική πολιτική των τιμών- ότι ο στόχος αυτός μπορεί να επιτευχθεί με τη διατήρηση, για την περίοδο 1992/93, της τιμής παρέμβασης  του μαλακού σίτου, του σκληρού σίτου, της κριθής, της σίκαλης, του αραβοσίτου και του σόργου που ίσχυε κατά την προηγούμενη περίοδο- ότι, στα πλαίσια μιας πολιτικής ποιότητος, πρέπει να υποστηριχθεί η παραγωγή μαλακού αρτοποιήσιμου σίτου ανώτερης ποιότητας καθώς και η παραγωγή αρτοποιήσιμης σίκαλης- ότι, για το σκοπό αυτό, ενδείκνυται να διατηρηθεί η εφαρμογή της ειδικής προσαύξησης  για το μαλακό αρτοποιήσιμο σίτο και για την αρτοποιήσιμη σίκαλη- ότι θα πρέπει, ωστόσο, να προσαρμοσθεί σχετικά το επίπεδο της ειδικής προσαύξησης για να ληφθεί υπόψη η μεταγενέστερη μείωση της τιμής παρέμβασης που προβλέπεται στο άρθρο 4β παράγραφος 3  του κανονισμού (ΕΟΚ) αριθ. 2727/75- ότι, λαμβανομένου υπόψη του σταδίου ολοκλήρωσης της αγοράς σιτηρών στην Πορτογαλία, ενδείκνυται να μην εφαρμοσθεί, από της περιόδου εμπορίας 1992/93, το εξισωτικό ποσό προσχώρησης για το μαλακό σίτο- ότι αυτός ο στόχος μπορεί να επιτευχθεί  ευθυγραμμίζοντας την πορτογαλική τιμή παρέμβασης με εκείνη που εφαρμόζεται στην Κοινότητα των ένδεκα- ότι, η μία ευθυγράμμιση της τιμής, αντισταθμιζόμενη από μια κατάλληλη αυξηση της ενίσχυσης, μπορεί να άρει αυτό το εμπόδιο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1992/93, οι τιμές που εφαρμόζονται στον τομέα των σιτηρών καθορίζονται στο παράρτημα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την έναρξη της περιόδου εμπορίας 1992/93.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 30 Ιουνίου 1992.  Για το Συμβούλιο Ο Πρόεδρος Arlindo MARQUES CUNHA (1) ΕΕ αριθ. L 281 της 1. 11. 1975, σ. 1. Κανονισμός που τροποποιήθηκε τελευταία από τον κανονισμό (ΕΟΚ) αριθ. 1738/92 (βλέπε σελίδα 1 της παρούσας Επίσημης Εφημερίδας).(2) ΕΕ αριθ. C 119 της 11. 5. 1992, σ. 3.(3) ΕΕ αριθ. C 150 της 15. 6.  1992.(4) Γνώμη που διατυπώθηκε στις 29 Απριλίου 1992 (δεν δημοσιεύθηκε ακόμα στην Επίσημη Εφημερίδα).   ΠΑΡΑΡΤΗΜΑ     (σε Ecu/τόνο) (σε Ecu/τόνο) ΜΑΛΑΚΟΣ ΣΙΤΟΣ Τιμή παρέμβασης (1)168,55 Ενδεικτική τιμή232,76  ΣΙΚΑΛΗ Τιμή παρέμβασης (2)160,13 Κοινή ενδεικτική τιμή211,83  ΚΡΙΘΗ Τιμή παρέμβασης160,13 Κοινή ενδεικτική τιμή211,83 ΑΡΑΒΟΣΙΤΟΣ Τιμή παρέμβασης168,55 Κοινή ενδεικτική τιμή211,83 ΣΟΡΓΟ Τιμή παρέμβασης160,13 Κοινή ενδεικτική τιμή211,83 ΣΚΛΗΡΟΣ ΣΙΤΟΣ Τιμή παρέμβασης227,70 Ενδεικτική τιμή276,71 (1) Η τιμή αυξάνεται κατά 3,27 Ecu/τόνο για το μαλακό αρτοποιήσιμο σίτο που ανταποκρίνεται στα ειδικά ποιοτικά κριτήρια που προβλέπονται στον κανονισμό (ΕΟΚ) αριθ. 1570/77.(2) Η τιμή αυξάνεται κατά 4,09 Ecu/τόνο για την αρτοποιήσιμη σίκαλη που  πληροί τα ειδικά ποιοτικά κριτήρια που προβλέπονται στον κανονισμό (ΕΟΚ) αριθ. 1570/77.